ประกาศธนาคารแห่งประเทศไทยที่ สนส. 19/2551เรื่อง การอนุญาตให้บริษัทเงินทุนและบริษัทเครดิตฟองซิเอร์ให้บริการด้านงานสนับสนุนและบริการอื่น----------------------------------อื่นๆ - 1. เหตุผลในการออกประกาศ ธนาคารแห่งประเทศไทยมีนโยบายส่งเสริมให้บริษัทเงินทุนและบริษัทเครดิตฟองซิเอร์สามารถใช้ทรัพยากรที่มีอยู่ให้เกิดประโยชน์มากยิ่งขึ้น อันจะเป็นการลดภาระต้นทุนในการดําเนินงาน โดยเฉพาะอย่างยิ่งงานด้านปฏิบัติการต่างๆ (Back Office) รวมทั้งเป็นการเพิ่มศักยภาพขององค์กรให้มีขีดความสามารถในการแข่งขันสูงขึ้น ธนาคารแห่งประเทศไทยจึงอนุญาตให้บริษัทเงินทุนและบริษัทเครดิตฟองซิเอร์ประกอบกิจการให้บริการด้านงานสนับสนุนแก่บุคคลอื่น (Insourcing) และการให้บริการเพิ่มเติมอื่นมาเป็นลําดับ การให้บริการด้านงานสนับสนุนแก่บุคคลอื่นในด้านปฏิบัติการต่างๆ ที่มีลักษณะเป็นงาน Back office บริษัทเงินทุนและบริษัทเครดิตฟองซิเอร์สามารถให้บริการดังกล่าวตั้งแต่ปี 2544 และต่อมาเมื่อได้มีแนวนโยบายในการกํากับแบบรวมกลุ่มขึ้น ธนาคารแห่งประเทศไทยจึงได้ปรับปรุงหลักเกณฑ์ดังกล่าวเพื่อให้บริษัทเงินทุนและบริษัทเครดิตฟองซิเอร์สามารถให้บริการด้านงานสนับสนุนที่ครอบคลุมถึงหน่วยธุรกิจทุกหน่วยในกลุ่มธุรกิจทางการเงิน สําหรับการให้บริการเพิ่มเติมอื่นเพื่ออํานวยความสะดวกแก่ลูกค้า เช่น การเป็นตัวแทนเรียกเก็บหนี้ การรับจ้างบริหารสินทรัพย์ให้แก่บรรษัทบริหารสินทรัพย์ไทยเมื่อมีการตรากฎหมายว่าด้วยบรรษัทบริหารสินทรัพย์ไทย ธนาคารแห่งประเทศไทยก็อนุญาตให้บริษัทเงินทุนและบริษัทเครดิตฟองซิเอร์ดําเนินการได้เป็นการทั่วไปมาเป็นลําดับเช่นเดียวกัน อย่างไรก็ดี การให้บริการดังกล่าวข้างต้นบริษัทเงินทุนและบริษัทเครดิตฟองซิเอร์ควรมีศักยภาพเพียงพอในการให้บริการและระมัดระวังไม่ให้บริการดังกล่าวก่อให้เกิดความเสียหายก่อให้เกิดความขัดแย้งทางผลประโยชน์ หรือเป็นอุปสรรคต่อการดําเนินธุรกิจปกติของบริษัทฯ และไม่ควรให้ปริมาณของงานให้บริการดังกล่าวมีมากเกินบทบาทของงานด้านธุรกิจเงินทุนและเครดิตฟองซิเอร์ หรือเกินกว่าความสามารถของบริษัทฯ ในการให้บริการได้ด้วยตนเอง การออกประกาศฉบับนี้เพื่ออ้างอิงอํานาจตามกฎหมายให้สอดคล้องกับพระราชบัญญัติธุรกิจสถาบันการเงิน พ.ศ. 2551 และเป็นการรวบรวมประกาศที่เกี่ยวข้องกับการอนุญาตให้บริษัทเงินทุนและบริษัทเครดิตฟองซิเอร์ให้บริการด้านงานสนับสนุนแก่บุคคลอื่นและบริการอื่นมาไว้ในฉบับเดียวกัน โดยสาระสําคัญของหลักเกณฑ์ในการให้บริการด้านงานสนับสนุนแก่บุคคลอื่นและบริการอื่นไม่มีการเปลี่ยนแปลง ทั้งนี้ บริษัทเงินทุนและบริษัทเครดิตฟองซิเอร์ใดที่ดําเนินธุรกิจดังกล่าวอยู่แล้วก็ให้ทําต่อไปได้ เนื่องจากพระราชบัญญัติธุรกิจสถาบันการเงิน พ.ศ. 2551 มีผลยกเลิกกฎหมายว่าด้วยการประกอบธุรกิจเงินทุน ธุรกิจหลักทรัพย์และธุรกิจเครดิตฟองซิเอร์ ดังนั้น กฎกระทรวง ประกาศต่าง ๆ ที่ออกโดยอาศัยอํานาจตามกฎหมายดังกล่าว จึงสิ้นผลบังคับใช้เมื่อธนาคารแห่งประเทศไทยได้ออกประกาศฉบับนี้อื่นๆ - 2. อํานาจตามกฎหมาย อาศัยอํานาจตามความในมาตรา 36 แห่งพระราชบัญญัติธุรกิจสถาบันการเงิน พ.ศ. 2551 ธนาคารแห่งประเทศไทยอนุญาตให้บริษัทเงินทุนและบริษัทเครดิตฟองซิเอร์ ประกอบกิจการให้บริการด้านงานสนับสนุนแก่บุคคลอื่นและงานบริการอื่นได้ตามข้อกําหนดในประกาศนี้อื่นๆ - 3. ขอบเขตการบังคับใช้ ประกาศฉบับนี้ให้ใช้บังคับกับบริษัทเงินทุนและบริษัทเครดิตฟองซิเอร์ตามกฎหมายว่าด้วยธุรกิจสถาบันการเงินทุกแห่งอื่นๆ - 4. ประกาศและหนังสือเวียนที่ยกเลิก ตามเอกสารแนบอื่นๆ - 5. เนื้อหา 5.1 ในประกาศฉบับนี้ "งานสนับสนุน" หมายความว่า งานปฏิบัติการที่เป็นการเอื้ออํานวยต่อการดําเนินงานปกติของสถาบันการเงิน (Back office) ทั้งนี้ ให้หมายความรวมถึง งานบัญชีและการเงินงานเทคโนโลยีสารสนเทศ งานตรวจสอบภายใน (Internal audit) งานด้านกํากับดูแลการปฏิบัติตามกฎหมาย (Compliance) งานบริหารจัดการในธุรกิจการแปลงสินทรัพย์เป็นหลักทรัพย์ (Securitization) หรืองานสนับสนุนที่มีลักษณะคล้ายคลึงกับงานดังกล่าว "บุคคลอื่น" หมายความว่า บริษัทแม่ บริษัทลูก และบริษัทร่วม ของบริษัทเงินทุนและบริษัทเครดิตฟองซิเอร์ ที่ประกอบธุรกิจทางการเงินหรือประกอบธุรกิจที่เป็นงานสนับสนุนที่ให้บริการเฉพาะกับบริษัทแม่ บริษัทลูก หรือบริษัทร่วมในกลุ่มธุรกิจการเงิน ทั้งนี้ กลุ่มธุรกิจทางการเงินดังกล่าวข้างต้นจัดตั้งขึ้นตามกฎหมายว่าด้วยธุรกิจสถาบันการเงินเท่านั้น "บริษัท" หมายความว่า บริษัทจํากัด บริษัทมหาชนจํากัด ห้างหุ้นส่วนจํากัดห้างหุ้นส่วนสามัญนิติบุคคล หรือนิติบุคคลอื่น "กิจการเป็นตัวแทนเรียกเก็บหนี้" หมายความว่า กิจการให้บริการเป็นตัวแทนเรียกเก็บและรับชําระหนี้ การจัดทําบัญชี รายงาน เก็บรักษาเอกสาร ชําระภาษี หรือเบี้ยประกันภัยตลอดจนการดําเนินการอื่นใดที่เกี่ยวข้องกับการเรียกเก็บหนี้นั้น 5.2 หลักเกณฑ์การประกอบธุรกิจ 5.2.1 การให้บริการด้านงานสนับสนุนแก่บุคคลอื่น (Insourcing) ธนาคารแห่งประเทศไทยอนุญาตให้บริษัทเงินทุนและบริษัทเครดิตฟองซิเอร์ให้บริการด้านงานสนับสนุนแก่บุคคลอื่น (Insourcing ได้เมื่อบริษัทเงินทุนและบริษัทเครดิตฟองซิเอร์ปฏิบัติตามที่กล่าว (1) ถึง (3) ครบถ้วนแล้ว ดังนี้ (1) กําหนคนโยบายการประกอบกิจการให้บริการด้านงานสนับสนุนแก่บุคคลอื่น และ ได้รับความเห็นชอบจากคณะกรรมการบริษัทเงินทุนหรือบริษัทเครดิตฟองซิเอร์ (2) กําหนดรายละเอียดประเภทของการให้บริการ ขั้นตอนหรือวิธีการดําเนินการ ขอบเขตความรับผิดชอบ การบริหารความเสี่ยง การคิดค่าธรรมเนียมหรือค่าบริการระหว่างกัน ระบบการควบคุมภายใน และระบบการรักษาความปลอดภัยในการเก็บรักษาข้อมูลและทรัพย์สินของทั้งบริษัทเงินทุนหรือบริษัทเครดิตฟองซิเอร์และผู้รับบริการ (3) เก็บรักษาเอกสารตาม (1) และ (2) ไว้ที่บริษัทเงินทุนหรือบริษัทเครดิตฟองซิเอร์เพื่อที่ธนาคารแห่งประเทศไทยสามารถตรวจสอบได้ตลอดเวลา ในกรณีที่บริษัทเงินทุนและบริษัทเครดิตฟองซิเอร์ให้บริการด้านงานสนับสนุนตามที่ได้รับอนุญาตในวรรคหนึ่งโดยเกี่ยวข้องกับบุคคลที่สาม บริษัทเงินทุนและบริษัทเครดิตฟองซิเอร์ต้องแสดงให้ชัดเจนว่า งานที่บริษัทเงินทุนและบริษัทเครดิตฟองซิเอร์ทําเป็นการทําในนามของบริษัทอื่นไม่ใช่งานของบริษัทเงินทุนและบริษัทเครดิตฟองซิเอร์เอง 5.2.2 บริการอื่น ธนาคารแห่งประเทศไทยอนุญาตให้บริษัทเงินทุนให้บริการอื่นได้ตามหลักเกณฑ์ดังนี้ (1) การให้บริการข่าวสารข้อมูล เช่น ข้อมูลด้านเศรษฐกิจ การเงินและการลงทุน ทั้งนี้ เพื่อประโยชน์ในการตัดสินใจเกี่ยวกับการดําเนินธุรกิจและการลงทุนของประชาชน (2) การเป็นตัวแทนจําหน่ายพันธบัตรรัฐบาลและตราสารแห่งหนี้ที่รัฐวิสาหกิจเป็นผู้ออก (3) การเป็นที่ปรึกษาเพื่อนําบริษัทเข้าจดทะเบียนในตลาดหลักทรัพย์แห่งประเทศไทย (Sponsor) ซึ่งได้แก่การดําเนินการดังนี้ (3.1) จัดเตรียมและยื่นแบบคําขอและเอกสารต่าง ๆ ตามที่ตลาดหลักทรัพย์แห่งประเทศไทยกําหนด (3.2) ติดต่อประสานงานกับตลาดหลักทรัพย์แห่งประเทศไทย (3.3) กระทําการใด ๆ จนเป็นที่พอใจว่าผู้บริหารของบริษัทที่จะเข้าจดทะเบียนในตลาดหลักทรัพย์แห่งประเทศไทยได้เข้าใจถึงบทบาทหน้าที่ ความรับผิดชอบกฎระเบียบของตลาดหลักทรัพย์แห่งประเทศไทย และวิธีการปฏิบัติในการเป็นบริษัทจดทะเบียนตลอดจนต้องปฏิบัติตามข้อตกลงในการเข้าเป็นบริษัทจดทะเบียน (3.4) ให้ความเห็นต่อตลาดหลักทรัพย์แห่งประเทศไทยว่า บริษัทที่ยื่นคําขอเข้าจดทะเบียนในตลาดหลักทรัพย์แห่งประเทศไทย มีทีมงานบริหารที่มีความรู้ความสามารถ และประสบการณ์เหมาะสมที่จะเข้าเป็นบริษัทจดทะเบียน (4) การดูแลและเก็บรักษาทรัพย์สินทั่วไป (Custodian Service) ประกอบด้วยการดูแลและเก็บรักษาหลักทรัพย์ บัตรเงินฝาก ตราสารแห่งหนี้ เอกสารแสดงสิทธิในทรัพย์สินและเอกสารอื่น ๆ ที่เกี่ยวเนื่องกับการจําหน่าย จ่ายโอน หรือประเมินมูลค่าทรัพย์สินซึ่งรวมถึงการรับหรือส่งมอบหลักทรัพย์ การรับหรือการจ่ายเงินค่าหลักทรัพย์ การรับเงินปันผลการส่งมอบผลประโยชน์อันเกิดจากหลักทรัพย์นั้น ๆ การเป็นตัวแทนผู้รับมอบฉันทะจากลูกค้าในการเข้าประชุมใหญ่ผู้ถือหุ้นและลงคะแนนเสียง และการดูแลและเก็บรักษาเอกสารแสดงสิทธิในทรัพย์สินต่าง ๆ และเอกสารอื่น ๆ ที่เกี่ยวเนื่องกับการจําหน่าย จ่ายโอน หรือประเมินมูลค่าทรัพย์สิน เช่น เอกสารประเมินราคาทรัพย์สิน เป็นต้น (5) การจัดการออกตราสารหนี้ ซึ่งหมายถึง การเป็นผู้จัดการให้บริษัทจํากัดและบริษัทมหาชนออกตราสารแห่งหนี้เพื่อการกู้ยืมเงินจากประชาชน รวมถึงการให้คําปรึกษาและการจัดการด้านเอกสารต่าง ๆ โดยบริษัทเงินทุนต้องจัดทําแผนงานในการประกอบธุรกิจดังกล่าวเป็นลายลักษณ์อักษรให้คณะกรรมการของบริษัทเงินทุนอนุมัติ และต้องมีสาระสําคัญอย่างน้อยดังต่อไปนี้ (5.1) มีความพร้อมด้านระบบงาน เช่น กําหนดนโยบายการประกอบธุรกิจ วิธีดําเนินการ ขอบเขตความรับผิดชอบ การกํากับดูแลการปฏิบัติงาน การบริหารความเสี่ยง การควบคุมภายใน การจัดทําและจัดเก็บเอกสารหลักฐานและการเก็บรักษาความลับของลูกค้า เป็นต้น (5.2) มีความพร้อมด้านบุคลากร (6) การติดต่อหรือแนะนําบริการของบริษัทหลักทรัพย์ให้แก่ลูกค้าได้แก่ การเผยแพร่ข้อมูลและบริการของบริษัทหลักทรัพย์ให้แก่ลูกค้า เละติดต่อชักชวนให้ลูกค้ามาใช้บริการของบริษัทหลักทรัพย์ เช่น การเปิดบัญชีเพื่อซื้อขายหลักทรัพย์กับบริษัทหลักทรัพย์ ซึ่งรวมถึงการแจก รวบรวม และตรวจสอบเอกสารคําขอเปิดบัญชีซื้อขายหลักทรัพย์และเอกสารหลักฐานประกอบการเปิดบัญชี เป็นต้น ทั้งนี้ บริษัทเงินทุนต้องมีความพร้อมในด้านบุคลากรและระบบงานมีการจัดทําและปฏิบัติตามนโยบายและแผนงานการติดต่อหรือแนะนําการบริการของบริษัทหลักทรัพย์ให้แก่ลูกค้า ซึ่งรวมถึงการป้องกันการเข้าใจผิดของลูกค้าเกี่ยวกับขอบเขตหน้าที่และความรับผิดชอบระหว่างบริษัทเงินทุนกับบริษัทหลักทรัพย์ และข้อมูลที่จัดทําขึ้นหรือนําไปเผยแพร่ต้องมีความถูกต้อง ตรงต่อความเป็นจริงและไม่ทําให้ลูกค้าเข้าใจผิดในสาระสําคัญมีการแบ่งแยกสัดส่วนสําหรับสถานที่ และบุคลากรที่เกี่ยวข้องกับการติดต่อหรือแนะนําบริการของบริษัทหลักทรัพย์ให้แก่ลูกค้า มีการบันทึกบัญชีให้ถูกต้อง และมีการจัดเก็บเอกสารที่เกี่ยวข้องเพื่อให้ธนาคารแห่งประเทศไทยสามารถตรวจสอบได้ตลอดเวลา (7) การจัดจําหน่ายโปรแกรมระบบงานที่บริษัทเงินทุนหรือบริษัทเครดิตฟองซิเอร์ได้นํามาพัฒนาแล้ว รวมถึงการพัฒนาระบบงานด้านคอมพิวเตอร์ บริษัทเงินทุนหรือบริษัทเครดิตฟองซิเอร์อาจกระทําได้ภายใต้หลักเกณฑ์ดังต่อไปนี้ (7.1) ต้องมิได้กระทําเป็นทางค้าปกติ (7.2) ต้องเป็นเรื่องที่เกี่ยวข้องกับการให้บริการทางการเงิน (7.3) ต้องมีลักษณะเป็นการใช้ทรัพยากรที่มีอยู่แล้วให้ได้ประโยชน์มากขึ้น (8) การติดต่อหรือแนะนําบริษัทประกันภัยให้กับลูกค้า เพื่อประกันภัยทรัพย์สินที่ให้เช่าซื้อ หรือทรัพย์สินที่เป็นหลักประกันหนี้ซึ่งมีอยู่กับบริษัทเงินทุนหรือบริษัทเครดิตฟองซิเอร์ หรือประกันชีวิตลูกหนี้ของบริษัทเงินทุนหรือบริษัทเครดิตฟองชิเอร์ แต่ทั้งนี้ต้องเป็นไปตามความสมัครใจของลูกค้าผู้เอาประกันด้วย จะไปบังคับให้ลูกค้าเอาประกันภัยกับบริษัทใดบริษัทหนึ่งมิได้ การดําเนินการดังกล่าวรวมถึงการเผยแพร่แผ่นพับโฆษณาของบริษัทประกันภัยให้แก่ลูกค้าด้วย (9) การประกอบกิจการเป็นตัวแทนเรียกเก็บหนี้ให้แก่บุคคลใด ๆ โดยมีค่าตอบแทนทุกประเภทไม่ว่าจะเป็นหนี้ ที่เกิดจากการกู้ยืมหรือหนี้อื่นใด หรือการเป็นตัวแทนรับชําระหนี้ค่าสาธารณูปโภคให้กับหน่วยงานที่ให้บริการด้านสาธารณูปโภคต่างๆ ด้วย ทั้งนี้ บริษัทเงินทุนและบริษัทเครดิตฟองซิเอร์ต้องไม่เข้ารับความเสี่ยงจากกิจการตัวแทนเรียกเก็บหนี้ เช่น เข้ามีส่วนรับผิดชอบในภาระหนี้แทนลูกหนี้ไม่ว่าทั้งหมดหรือบางส่วน นอกจากนี้จะต้องดําเนินการดังนี้ (9.1) จัดให้มีระบบการบัญชีและการจัดเก็บเอกสารหลักฐานของสัญญาอันเป็นบ่อเกิดแห่งหนี้ในกิจการตัวแทนเรียกเก็บหนี้ แยกต่างหากจากกิจการอื่นของบริษัทเงินทุนหรือบริษัทเครดิตฟองซิเอร์ (9.2) จัดทํารายงานในกิจการตัวแทนเรียกเก็บหนี้แต่ละรายออกจากกันตามสัญญาระหว่างบริษัทเงินทุนหรือบริษัทเครดิตฟองซิเอร์กับผู้ว่าจ้างแต่ละรายเพื่อให้บริษัทเงินทุนหรือบริษัทเครดิตฟองซิเอร์ และผู้ว่าจ้างสามารถตรวจสอบและติดตามดูแลผลการดําเนินงานได้ (9.3) ในการประกอบกิจการตัวแทนรับชําระหนี้ค่าสาธารณูปโภคหากหน่วยงานผู้ให้บริการสาธารณูปโภคเป็นผู้จ่ายค่าธรรมเนียมแทนผู้ใช้บริการ บริษัทเงินทุนหรือบริษัทเครดิตฟองซิเอร์จะเรียกเก็บเงินค่าธรรมเนียมจากผู้ใช้บริการอีกไม่ได้ (10) การเป็นตัวแทนหรือรับจ้างบริหารสินทรัพย์ด้อยคุณภาพที่บรรษัทบริหารสินทรัพย์ไทยรับโอนมาตามพระราชกําหนดบรรษัทบริหารสินทรัพย์ไทย พ.ศ. 2544 และกิจกรรมอื่นที่เกี่ยวข้องอันเนื่องมาจากการบริหารสินทรัพย์ด้อยคุณภาพดังกล่าวให้แก่บรรษัทบริหารสินทรัพย์ไทย ตามที่ได้รับมอบหมายจากบรรษัทบริหารสินทรัพย์ไทย ทั้งนี้ โดยมีเงื่อนไขว่าการประกอบธุรกิจตัวแทนรับจ้างบริหารสินทรัพย์ค้อยคุณภาพดังกล่าวนั้น บริษัทเงินทุนหรือบริษัทเครดิตฟองซิเอร์ต้องจัดให้มีระบบการบัญชีและการจัดเก็บเอกสารหลักฐานที่เกี่ยวข้องที่ตนรับทําหน้าที่เป็นตัวแทนรับจ้างบริหารสินทรัพย์ด้อยคุณภาพแยกต่างหากจากกิจการอื่นของบริษัทเงินทุนหรือบริษัทเครดิตฟองซิเอร์ (11) การให้ผู้ร่วมลงทุนหรือสถาบันการเงินอื่นใช้บุคลากร สถานที่อุปกรณ์และบริการต่าง ๆ ร่วมกัน เพื่ออํานวยความสะดวกและเป็นประโยชน์ในทางปฏิบัติที่เกี่ยวกับการปรับปรุงโครงสร้างหนี้ ตามข้อกําหนดดังต่อไปนี้ (11.1) บริษัทเงินทุนและบริษัทเครดิตฟองซิเอร์ได้รับอนุญาตให้ดําเนินการได้เฉพาะส่วนของสายงานปฏิบัติการ (Back Office) และกับผู้ร่วมลงทุนหรือสถาบันการเงินตามที่ธนาคารแห่งประเทศไทยอนุญาตเท่านั้น งานดังกล่าวในวรรคหนึ่งประกอบด้วยงานส่วนที่เกี่ยวกับบุคลากรและส่วนที่เกี่ยวกับสถานที่ปฏิบัติงาน ดังนี้ ส่วนที่เกี่ยวกับบุคลากรได้แก่ ก. งานลักษณะสนับสนุน เช่น งานทางด้านบุคคล ด้านการจัดข้างจัดเก็บ ด้านการจัดซื้อ ด้านสถานที่ ด้านธุรการ ด้านสวัสดิการ ด้านรักษาความปลอดภัย เป็นต้น ข. งานที่เกี่ยวกับการประกอบธุรกิจตามประเภทที่ได้รับอนุญาตแต่ได้รับมอบหมายเฉพาะด้าน เช่น งานทางด้านบัญชี ด้านนายหน้าหรือตัวแทนด้านกฎหมาย ด้านประมวลผลข้อมูล ด้านดูแลทรัพย์สิน ด้านการจัดเตรียมนิติกรรมสัญญาด้านการพิมพ์ใบเจ้งหนี้ ด้านการติดตามหนี้ยกเว้นการรับชําระหนี้ ด้านการประเมินราคาทรัพย์สินและหลักประกัน โดยธุรกรรมที่กระทําจะต้องดําเนินการผ่านบริษัทเงินทุนและ/หรือบริษัทเครดิตฟองซิเอร์ ค. งานทางด้านการกํากับดูแลให้ปฏิบัติตามกฎหมาย (Compliance Unit) ทั้งนี้ บุคลากรที่อาจใช้ร่วมกันได้รวมไปถึงกรรมการที่ไม่มีตําแหน่งทางด้านบริหาร โดยไม่ขัดต่อข้อกําหนดตามกฎหมายว่าด้วยธุรกิจสถาบันการเงิน พ.ศ. 2551 ส่วนที่เกี่ยวกับสถานที่ปฏิบัติงาน ได้แก่ ก. สถานที่ในส่วนสนับสนุนธุรกิจ เช่น สถานที่จอดรถสถานพยาบาล อาคารสันทนาการ ห้องมั่นคง ห้องคอมพิวเตอร์ และคลังสินค้า เป็นต้น ข. สถานที่ในส่วนที่ยังไม่ได้ใช้งานของบริษัทเงินทุนและ/หรือบริษัทเครดิตฟองซิเอร์ ทั้งนี้ ผู้ร่วมลงทุนหรือสถาบันการเงินอื่นจะต้องชําระค่าใช้บริการให้แก่บริษัทเงินทุนหรือบริษัทเครดิตฟองซิเอร์ที่มีกรรมสิทธิ์หรือเป็นผู้ว่าจ้างบุคลากร และ/หรือเฉลี่ยดําใช้จ่ายจากการดําเนินงานตามสัดส่วนของต้นทุนที่เกิดขึ้น โดยบริษัทเงินทุนและบริษัทเครดิตฟองซิเอร์ต้องกําหนดระเบียบพิธีปฏิบัติ การรักษาข้อมูลหรือความลับที่ชัดเจน เพื่อป้องกันความสับสน และนําเสนอระเบียบดังกล่าวต่อที่ประชุมคณะกรรมการเพื่อให้ความเห็นชอบรวมทั้งต้องตรวจสอบดูแลให้มีการปฏิบัติตามระเบียบดังกล่าวโดยเคร่งครัด (11.2) ให้บริษัทเงินทุนหรือบริษัทเครดิตฟองซิเอร์ใช้เจ้าหน้าที่ซึ่งทําหน้าที่ติดตามและปรับปรุงโครงสร้างหนี้ ของลูกหนี้ที่ได้ปรับโครงสร้างหนี้ตามหลักการปรับปรุงโครงสร้างหนี้ของธนาคารแห่งประเทศไทย ทั้งที่เป็นลูกหนี้รายเดียวและไม่ใช่รายเดียวกัน ร่วมกับบุคคลอื่นได้ ก. บริษัทเงินทุนหรือบริษัทเครดิตฟองซิเอร์จะต้องมีระเบียบพิธีปฏิบัติควบคุมดูแลบุคลากรที่ใช้ร่วมกับผู้อื่นและผู้ที่เกี่ยวข้องไม่ให้มีการนําข้อมูลของลูกหนี้ทั้งที่เป็นลูกหนี้ของตนเอง และของบุคคลอื่นที่อาจได้รับทราบจากการใช้บุคลากรร่วมกันไปใช้เพื่อประโยชน์ใดๆ โดยมิชอบ และให้มีการติดตามดูแลการปฏิบัติตามระเบียบดังกล่าวโดยเคร่งครัดและมีบทกําหนดโทษสําหรับผู้ไม่ปฏิบัติตามระเบียบนั้น ข. บริษัทเงินทุนหรือบริษัทเครดิตฟองซิเอร์จะต้องควบคุมดูแลบุคลากรที่ใช้ร่วมกับบุคคลอื่นให้ปฏิบัติงานด้วยความรอบคอบ ทั้งลูกหนี้จะต้องได้รับข้อมูลที่ชัดเจนว่าบุคลากรดังกล่าวกําลังทํางานให้แก่บุคคลใดเพื่อ ไม่ให้เกิดความผิดพลาดและจากการที่บุคลากรนั้นทํางานให้บุคคลอื่นเกินกว่า 1 แห่ง อาจก่อให้เกิดความสับสนทั้งบุคลากรและลูกหนี้ จึงต้องมีข้อกําหนดถึงบุคคลที่ต้องรับผิดชอบหากเกิดความเสียหายแก่ลูกหนี้ที่เกิดจากความสับสนดังกล่าวแม้ว่าลูกหนี้ได้ใช้ความระมัดระวังตามปกติวิสัยที่พึงปฏิบัติแล้ว ทั้งนี้ บุคคลที่ต้องรับผิดชอบอาจมิใช่เจ้าหนี้ก็ได้ 5.3 บริษัทเงินทุนหรือบริษัทเครดิตฟองซิเอร์ที่ได้รับอนุญาตตามข้อ 5.2 ต้องตรวจสอบดูแลให้มีการปฏิบัติตามเกณฑ์ที่กําหนดในข้อดังกล่าวโดยเคร่งครัด รวมทั้งตรวจสอบดูแลให้มีการปฏิบัติตามกฎหมายหรือกฎเกณฑ์อื่นที่เกี่ยวข้องหรือที่มีกําหนดไว้ด้วย 5.4 หากธนาคารแห่งประเทศไทยพบหรือทราบว่าการปฏิบัติของบริษัทเงินทุนหรือบริษัทเครดิตฟองซิเอร์ที่ได้รับอนุญาต ไม่เป็นไปตามที่กําหนดในข้อ 5.2 และข้อ 5.3 ธนาคารแห่งประเทศไทยจะให้บริษัทเงินทุนหรือบริษัทเครดิตฟองซิเอร์ ชี้แจงเหตุผลและข้อเท็จจริงของการปฏิบัติดังกล่าว หากธนาคารแห่งประเทศไทยพิจารณาแล้วเห็นสมควร อาจกําหนดหลักเกณฑ์ใด ๆ ให้บริษัทเงินทุนหรือบริษัทเครดิตฟองซิเอร์นั้นปฏิบัติเพิ่มเติม หรือยกเลิกการให้อนุญาตก็ได้อื่นๆ - 6. วันเริ่มต้นบังคับใช้ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 3 สิงหาคม 2551 (นางธาริษา วัฒนเกส)ผู้ว่าการธนาคารแห่งประเทศไทย